Насамрэч, у кожнага дзіцёнка, думаецца мне, ёсць яшчэ адзін імунітэт, які страчваецца толькі ў падлеткавым узросце. Няцяжка здагадацца, што ён не фізічны, а маральны. І падштурхнуў мяне да такой думкі апублікаваны не tut.by артыкул Веры Сігаравай пра папулярныя ў 90-я гады лаціна- і паўночнаамерыканскія серыялы. “Як такія бязглуздыя і прымітыўныя сюжэты маглі падабацца”? – спытаюць сучасныя маладыя людзі. Але не будзем забываць: гэта быў галодна-дэфіцытны час пасля перабудовы, а серыялы давалі магчымасць датыкнуцца да прыгожага жыцця.